Μήτσος Σαχίνης

Ο Μήτσος (Δημήτριος) Σαχίνης  (1920 - 23 Ιουλίου 2004), του Διογένη,  ήταν Έλληνας αντιστασιακός και πολιτικός του ΚΚΕ, με το οποίο υπηρέτησε ως βουλευτής από το 1978 ως το 1985. 

 Δράση 
Γεννήθηκε στην Κωνσταντινούπολη το 1920 και έζησε στη Θεσσαλονίκη.Κηδεύτηκε ο πρώην βουλευτής του ΚΚΕ Δημήτρης Σαχίνης, in.gr, 26-7-2004, ανάκτηση 23-7-2016. Έγινε μέλος του ΚΚΕ το 1943 και πολέμησε με τον ΕΛΑΣ. Το 1947 συνελήφθη και καταδικάστηκε από το στρατοδικείο σε δις ισόβια. Kηδεύεται σήμερα ο Mήτσος Σαχίνης, Τα Νέα, 26-7-2004, ανάκτηση 23-7-2016. Αποφυλακίστηκε έπειτα από έξι χρόνια και η δράση του στους κόλπους του ΚΚΕ συνεχίστηκε, με την ΕΔΑ, στην οποία δραστηριοποιήθηκε ως την χούντα των Συνταγματαρχών. Συνελήφθη ξανά και παραπέμφθηκε σε στρατοδικείο, από το οποίο καταδικάστηκε ξανά σε ισόβια κάθειρξη.Χρήστου Ζαφείρη, Οι μεγάλες δίκες αντιστασιακών οργανώσεων κατά της χούντας, Θεσσαλονίκης Τοπιογραφία, 18-4-2016. Έπειτα από την πτώση της χούντας αποφυλακίστηκε και έγινε μέλος του γραφείου του ΚΚΕ στη Θεσσαλονίκη.

 Βουλευτής 
Έπειτα από την παραίτηση της βουλευτή Μίνας Γιάννου, στις 25 Ιουλίου 1978 ο Σαχίνης εξελέγη βουλευτής σε αντικατάστασή της.Ιστοσελίδα Βουλής των Ελλήνων, Κοινοβουλευτική θητεία Δημητρίου Δ. Σαχίνη, ανάκτηση 23-7-2016. Επανεξελέγη βουλευτής το 1981 και το 1985.

Από το 10ο έως το 12ο Συνέδριο του ΚΚΕ εκλεγόταν μέλος της Κεντρικής Επιτροπής. Ανάμεσα στα άλλα ήταν και αντιπρόεδρος του Εργατικού Κέντρου της Θεσσαλονίκης.

Πέθανε στη Θεσσαλονίκη το 2004 και κηδεύτηκε στις 26 Ιουλίου.

 Παραπομπές 

Κατηγορία:Μέλη του ΕΛΑΣ
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Α΄ Θεσσαλονίκης
Κατηγορία:Έλληνες κομμουνιστές